उ0 प्र0 विधान परिषद की समिति ने बैठक के दौरान मुख्यतः खोया एवं खोये से बने खाद्य पदार्थ, कुट्टू (जो एक प्रकार का टिंचर है), यूरिया एवं डिटर्जेन्ट द्वारा निर्मित सिंथेटिक दूध, खेसारी दाल, कुक्ड ऑयल का बार-बार प्रयोग करना तथा आक्सीटोसीन इंजेक्शन जैसे महत्वपूर्ण बिन्दुओं पर गहनता से चर्चा करते हुए प्रशासन को निर्देश देते हुए कहा कि आगामी दिनों में दीपावली का त्योहार है जिसमें खोये से बनने वाले मिष्ठान एवं नकली मावा के प्रचलन में वृद्धि हो जाती है जिसको नियंत्रित करने के लिए अभियान चलाकर मिष्ठान की दुकानों एवं खोये मण्डियों पर छापेमारी कर मिलावट खोरों के विरूद्ध कठोर कार्यवाही की जाए जिससे आम जन के स्वास्थ्य पर पड़ने वाले कुप्रभाव को रोका जा सके।